NWR รายได้ลด-ค่าใช้จ่ายพุ่ง ฉุดผลงานไตรมาส 2/62 ขาดทุนอ่วม! 32 เท่าตัว มาที่ 176 ลบ.
NWR รายได้ลด-ค่าใช้จ่ายพุ่ง ฉุดผลงานไตรมาส 2/62 ขาดทุนอ่วม! 32 เท่าตัว มาที่ 176 ลบ. จากปีก่อนขาดทุน 5.21 ลบ. ขณะที่งวด 6 เดือน พลิกขาดทุนมาที่ 203.47 ลบ. จากปีก่อนกำไร 35.95 ลบ.
14 ส.ค. 2562

บริษัทเนาวรัตน์พัฒนาการ จำกัด (มหาชน) หรือ NWR รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว พลิกขาดทุน เนื่องจาก บริษัทมีรายได้จากก่อสร้างลดลงจากไตรมาสเดียวกันของปี 2561 เท่ากับ 846.73 ล้านบาท หรือ 38.49% บริษัทปรับประมาณการต้นทุนโครงการเพิ่มขึ้นจากปัญหาผู้ว่าจ้างส่งมอบพื้นที่ให้เข้าทำงานล่าช้า มีงานทับซ้อนของผู้ว่าจ้างและปรับเปลี่ยนแบบการก่อสร้าง หยุด/ชะลองานเพราะแก้ไขแบบก่อสร้าง หลายโครงการเริ่มทยอยก่อสร้างแล้วเสร็จ ในขณะเดียวกัน มีหลายโครงการใหม่ที่เพิ่งลงนามในสัญญาก่อสร้าง หรือกำลังจะลงนามในสัญญาซึ่งจะทำให้บริษัทเริ่มทยอยรับรู้รายได้
อีกทั้ง บริษัทมีต้นทุนก่อสร้างเพิ่มขึ้นจากไตรมาสเดียวกันในปี 2561 เท่ากับ 9.53% เนื่องจากมีการรับรู้ต้นทุนจากผลกระทบการเปลี่ยนแปลงค่าชดเชยเพิ่มเติม กรณีนายจ้างเลิกจ้างสำหรับลุกจ้าง ซึ่งทำงานติดต่อกันครบ 20 ปีขึ้นไป จากเดิม 300 วัน เป็น 400 วัน และจากการปรับประมาณการต้นทุนโครงการเพิ่มขึ้นจากปัญหาความล่าช้า
พร้อมทั้ง บริษัทมีรายได้จากธุรกิจพัฒนาอสังหาริมทรัพย์ในไตรมาสสองปี 2562 ลดลงจากไตรมาสเดียวกนของปี 2561 เท่ากับ 12.60 ล้านบาท หรือ 12.49% บริษัท มานะพัฒนาการ จํากด ซึ่งเป็นบริษัทย่อย ประกอบธุรกิจพัฒนาอสังหาริมทรัพย์ มีรายได้จากการโอนบ้านจัดสรรและห้องชุดในคอนโดมิเนียมให้แก่ลูกค้าลดลงกว่าไตรมาสเดียวกันของปี 2561 ส่วนหนึ่งมาจากมาตรการของธนาคารแห่งประเทศไทยซึ่งเพิ่มเงื่อนไขในการปล่อยกู้ซื้ออสังหาริมทรัพย์
นอกจากนี้ ค่าใช้จ่ายในการขายและจัดจําหน่ายสําหรับไตรมาสสองปี 2562 เพิ่มขึ้นเมื่อเปรียบเทียบกับไตรมาสเดียวกันปี 2561 เท่ากับ 6.19 ล้านบาท หรือประมาณ 33.50% รวมถึง ค่าใช้จ่ายในการบริหารสําหรับไตรมาสสองปี 2562 เพิ่มขึ้นเมื่อเทียบกับไตรมาสเดียวกันปี 2561 เท่ากับ 64.98 ล้านบาท หรือ 56.70%
 